കല്ലുപാലത്തിനു സമീപം വ്യാപാരികളുടെ പ്രതിഷേധം കൊല്ലം: കല്ലുപാലത്തിനു സമീപം വ്യാപാരി വ്യവസായി സമിതി ജില്ലാ കമ്മിറ്റി നടത്തിയ ധര്ണ നോര്ക്ക റൂട്സ് വൈസ് ചെയര്മാന് കെ.വരദരാജന് ഉദ്ഘാടനം ചെയ്തു. കൊല്ലം സ്പോര്ട്സ് കൗണ്സില് പ്രസിഡന്റ് എക്സ്. ഏണസ്റ്റ് മുഖ്യപ്രഭാഷണം നടത്തി. സമിതി ജില്ലാ പ്രസിഡന്റ് പീറ്റര് എഡ്വിന് അദ്ധ്യക്ഷത വഹിച്ചു. കൊല്ലം ജില്ലാ സെക്രട്ടറി കെ.കെ. നിസാര്, ജില്ലാ ഭാരവാഹികളായ മധു അഞ്ചാലുംമൂട്, രാജന് ചടയമംഗലം, സി. അജയകുമാര് നെടുവത്തൂര്,സന്തോഷ് ചവറ, വിലാസിനി കുണ്ടറ തുടങ്ങിയവര് സംസാരിച്ചു. മുജീബ് റഹ്മാന് സ്വാഗതവും കമാല് പിഞ്ഞാണിക്കട നന്ദിയും പറഞ്ഞു. കോടതി വിധിയിലൂടെ പാലംപണി നീട്ടിക്കൊണ്ടു പോകുന്ന കോണ്ട്രാക്ടറെ ഒഴിവാക്കി പുതിയ ആളിനെ ചുമതല ഏല്പ്പിക്കണമെന്നും നേതാക്കള് ആവശ്യപ്പെട്ടു.